b'\n_START_ARTICLE_\nTom Watson (manager)\n_START_SECTION_\nHistorie\n_START_PARAGRAPH_\nWatson var manager for Sunderland i \xc3\xa5rene 1889\xe2\x80\x931896. Under tiden hans der fikk han klubben opp til ligaen, etter \xc3\xa5 ha vunnet en kvalifiseringskamp mot amat\xc3\xb8rlaget Sunderland Albion FC. Han vant 3 ligamesterskap i tiden som manager for Sunderland i sesongene 1891/1892, 1892/1893 og 1894/1895. Dette er fremdeles klubbrekord i Sunderland. (2006)._NEWLINE_Watson skiftet klubb i 1896 da han ble manager for Liverpool. Her feiret han flere triumfer helt til hans d\xc3\xb8d i 1915. Under hans ledelse vant Liverpool ligaen 2 ganger. Dette var i sesongene 1900/1901 og 1905/1906. Han vant ogs\xc3\xa5 i sesongen 1900/1901 den lokale turneringen Liverpool Senior Cup som er en lokal turnering for lagene i Liverpool og omr\xc3\xa5dene rundt. I tillegg ledet han Liverpool til seier i Sheriff of London Charity Shield som er forgjengeren til Charity Shield i sesongen 1906/1907. i 1914 ledet han Liverpool til klubbens f\xc3\xb8rste FA-Cupfinale hvor Anfield klubben tapte 0-1 for Burnley.'